Az Európai Parlament és a Tanács 97/16/EK irányelve

(1997. április 10.)

az egyes veszélyes anyagok és készítmények forgalomba hozatalának és felhasználásának korlátozásairól szóló 76/769/EGK irányelv tizenötödik alkalommal történő módosításáról

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 100a. cikkére,

tekintettel a Bizottság javaslatára [1],

tekintettel a Gazdasági és Szociális Bizottság véleményére [2],

a Szerződés 189b. cikkében megállapított eljárásnak megfelelően [3]

mivel a Szerződés 7a. cikke egy olyan belső határok nélküli térséget hoz létre, ahol biztosított az áruk, a személyek, a szolgáltatások valamint a tőke szabad mozgása;

mivel valamennyi tagállam, Ausztria, Finnország, Görögország, Olaszország és Luxemburg kivételével szerződő felei A Tengeri Környezet Szárazföldi Eredetű Szennyezésének Megelőzéséről szóló Egyezménynek (Párizsi Egyezmény, 1974); mivel a Párizsi Bizottság, a Párizsi Egyezmény végrehajtó testülete hexaklór-etánt (HC) és a felhasználása során keletkező anyagokat, szennyező anyagoknak minősíti, amelyeket a Párizsi Egyezmény 4. cikke (1) bekezdésének a) pontja értelmében meg kell szüntetnie; mivel a Tanács 1996. március 4-én elfogadott megbízatása alapján a Bizottságot felhatalmazta arra, hogy tárgyalást folytasson egy olyan határozatról, melynek a célja az lenne, hogy néhány kivételtől eltekintve betiltsa a hexaklór-etán használatát a nemvasfém-iparban és különösen a nem-integrált öntödékben öntött alumínium és egyes magnéziumötvözetek esetében; mivel az Oslóban 1996. júniusában tartott oslói és párizsi bizottsági űlés eredményeként elfogadták a 96/1 Parcom határozatot a hexaklór-etán nemvasfém-iparban való felhasználásának megszüntetéséről, ami felváltja az ugyanezzel a témával foglalkozó meglévő 92/4 és 93/1 Parcom határozatokat; mivel a 96/1 Parcom határozat biztosítja 1998-ban a hexaklór-etán-felhasználás tilalma alóli kivételek szükségességének felülvizsgálatát;

mivel a hexaklór-etánnak a nemvasfém-iparban való felhasználása érdekében történő forgalomba hozatala kapcsán a tagállamokra háruló korlátozások közvetlenül érintik a belső piacműködését; mivel ezért ezen a területen szükség van a tagállami jogszabályok közelítésére és a 76/769/EGK irányelv I. mellékletének következetes módosítására [4];

mivel a javasolt intézkedés hatáskörének és hatásainak tekintetében az irányelv alapján előirányzott közösségi intézkedések nemcsak szükségesek, de egyben elengedhetetlenek is a kitűzött célok eléréséhez; mivel ezeket a célokat a tagállamok külön-külön nem valósíthatják meg; mivel emellett e célok közösségi szinten történő eléréséről a 76/769/EGK irányelv már gondoskodik,

ELFOGADTA EZT AZ IRÁNYELVET:

1. cikk

A 76/769/EGK irányelv I. melléklete ezen irányelv mellékletének megfelelően módosul.

2. cikk

A tagállamok elfogadják és közzéteszik azokat a törvényi, rendeleti és közigazgatási rendelkezéseket, melyek szükségesek ahhoz, hogy ennek az irányelvnek legkésőbb 1997. december 31-ig megfeleljenek. Erről haladéktalanul tájékoztatják a Bizottságot.

Ezeket a rendelkezéseket 1998. január 1-től alkalmazzák.

Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

3. cikk

Ez az irányelv az Európai Közösségek Hivatalos Lapjában való kihirdetését követő 20. napon lép hatályba.

4. cikk

Ennek az irányelvnek a tagállamok a címzettjei.

Kelt Brüsszelben, 1997. április 10-én.

az Európai Parlament részéről

J.M. Gil-Robles

az elnök

a Tanács részéről

A. Van Dok Van Weele

az elnök

[1] HL C 382., 1994.12.31., 35. o. és HL C 12., 1996.1.17., 12. o.

[2] HL C 236., 1995.9.11., 12. o.

[3] Az Európai Parlament 1995. szeptember 20-i véleménye (HL C 269., 1995.10.16., 63. o.,) 1996. november 26-i közös tanácsi állásfoglalás (HL C 41., 1997.2.10., 1. o.) és az Európai Parlament 1997. január 16-i határozata (HL C 33., 1997.2.3.) és az 1977. március 13-i tanácsi határozat

[4] HL L 262., 1976.9.27., 201. o. A 94/60/EK irányelv által utoljára módosított irányelv (HL L 365., 1994.12.31., 1. o.)

--------------------------------------------------

MELLÉKLET

A 76/769/EGK irányelv I. melléklete a következő anyaggal egészül ki:

"41 hexaklór-etán CAS száma.: 67-72-1 EINECS száma.: 2006664 | Nem használható nemvas-fémek gyártásához vagy feldolgozásához Ettől eltérően a tagállamok saját területükön engedélyezhetik a hexaklór-etán (HCE) használatát: különleges öntvényeket gyártó nem-integrált alumínium öntödékben kiváló minőséget és biztonsági normákat igénylő műveletekhez és ahol naponta átlagosan kevesebb, mint 1,5 kg HCE fogy. A helyettesítő termékek területén tapasztalható elméleti és technikai fejlődés eredményeként a Bizottság a tagállamokkal egyetértésben és a Parcom keretében ezt a mentességet még 1998. december 31. előtt felülvizsgálja,az AZ81, AZ91 és az AZ92 magnéziumötvözetek gyártásánál végzett szemcsefinomítás céljából. A helyettesítő termékek területén tapasztalható elméleti és technikai fejlődés eredményeként a Bizottság a tagállamokkal egyetértésben és a Parcom keretében ezt a mentességet még 1998. december 31. előtt felülvizsgálja." |

--------------------------------------------------